**БАРИЛГЫН АЖИЛ ГҮЙЦЭТГЭХ ГЭРЭЭ**

Дугаар .......

.......... оны ...... дугаар Улаанбаатар

сарын ....... -ны өдөр хот

Энэхүү ажил гүйцэтгэх гэрээ /цаашид “Гэрээ” гэх/-г нэг талаас барилгын ажил гүйцэтгэгч .........................................../цаашид “Гүйцэтгэгч” гэх/ түүний хууль ёсны төлөөлөгч .........................................нөгөө талаас .............................. /цаашид “Захиалагч” гэх/, түүнийг төлөөлж .......................................... бид Монгол Улсын Иргэний хууль, Барилгын тухай хууль, бусад хууль тогтоомжийг удирдлага болгон дараах гэрээг байгуулав.

**Нэг. Нийтлэг заалт**

1.1.Гүйцэтгэгч нь батлагдсан зураг төслийн ...........................................................

........................................................................................................................................-ийг

хугацаанд нь гүйцэтгэж захиалагчид шилжүүлнэ.

1.2. Захиалагч нь стандартын шаардлага хангасан барилга байгууламж болох объектыг хүлээн авч төлбөр тооцоо хийнэ.

**Хоёр. Гэрээний хугацаа**

2.1.Хугацааг хоёр тал харилцан тохиролцож тогтооно.

2.2.Барилгын ажлын ерөнхий хугацаа ...... жил (сар) байна.

2.3. Барилгын ажлын үе шатны хэсэгчилсэн хугацааг хавсралтаар тогтооно.

**Гурав. Ажлын хөлс**

3.1.Ажлын хөлсийг талууд харилцан тохиролцож тогтоох бөгөөд барилгын материалын тухайн үеийн зах зээлийн үнэ, ханшийг удирдлага болгоно.

3.2.Барилгын ажлын нийт үнэ: .................................................................................

3.3.Барилгын монтажийн хөлс: ................................................................................

**Дөрөв. Захиалагчийн эрх, үүрэг**

4.1.Барилгын зураг, төсөв, бусад зайлшгүй шаардлагатай баримт бичиг, тоног төхөөрөмж, материал, эд зүйлийг хугацаанд нь гүйцэтгэгчид шилжүүлэн өгнө.

4.2.Барилгын ажлын санхүүжилтийг ажлын үе шат бүрт тасралтгүй хийнэ.

4.3.Гүйцэтгэгчийн дотоод ажилд хутгалдан оролцохгүйгээр барилгын ажлын явц, түүний чанар, үр дүнд хяналт тавина.

4.4.Гүйцэтгэсэн барилгын ажилд гэмтэл, согог илэрвэл ажил хүлээн авснаас хойш гурван жилийн дотор гомдлын шаардлага гаргах эрхтэй.

**Тав. Гүйцэтгэгчийн эрх, үүрэг**

5.1.Барилгын ажлын батлагдсан зураг, төсөл, титулын список, барилга монтажийн батлагдсан журмын дагуу хугацаанд нь чанартай гүйцэтгэж захиалагчид хүлээлгэн өгнө.

5.2.Угсарсан тоног төхөөрөмжид турших ажилд оролцоно.

5.3.Туслан гүйцэтгэгчтэй гэрээ байгуулах, түүний үүргийг захиалагчийн өмнө бүрэн хариуцна.

5.4.Захиалагч гүйцэтгэсэн ажлыг хүндэтгэн үзэх шалтгаангүйгээр хүлээн авахгүй бол ажлыг гүйцэтгэсэнд тооцож, эцсийн тооцоо хийх, учирсан хохирлоо нэхэмжлэх эрхтэй.

**Зургаа. Талуудын хүлээх хариуцлага**

6.1.Гүйцэтгэгч ажлын хугацаа хэтрүүлсэн бол хэтрүүлсэн хоног тутамд .............. хувийн алданги тооцож захиалагчид төлнө.

6.2.Захиалагчийн бэлтгэн өгсөн материал түүхий эд доголдолтой, захиалагчийн буруугаас тасалдсан бол сул зогссон хугацааны зардал, хохирлыг захиалагч хариуцна.

**Долоо. Маргаан шийдвэрлэх журам**

7.1.Гэрээний явцад талуудын хооронд үүссэн маргааныг талууд харилцан тохиролцох замаар шийдвэрлэнэ.

7.2.Хэрэв санал зөрөлдөөнийг хэлэлцэн шийдвэрлэх боломжгүй бол ҮНДЭСНИЙ БА ОЛОН УЛСЫН АРИЛЖААНЫ АРБИТРААР эцэслэн шийдвэрлүүлэх бөгөөд арбитрын ажиллагаанд тус арбитрын маргаан хянан шийдвэрлэх журмыг баримтална.

**Найм. Гэрээнд нэмэлт, өөрчлөлт оруулах журам**

8.1.Барилгын ажил гүйцэтгэх явцад барилгын объект, үнэ, бусад нөхцөлд оруулсан аливаа нэмэлт, өөрчлөлт нь зөвхөн бичгээр хийгдэж талуудын гарын үсэг зурснаар хүчин төгөлдөр болно.

**Ес. Бусад заалт**

9.1.Энэхүү гэрээг 4 эх хувь үйлдэв. Хууль зүйн хувьд тус бүр адил хүчинтэй.

9.2. Гэрээнд талууд гарын үсэг зурж, өөрсдийн тамга /тэмдэг/-ээр албажуулснаар гэрээ хүчин төгөлдөр болно.

**Гэрээ байгуулсан:**

Захиалагчийг төлөөлж: Гүйцэтгэгчийг төлөөлж:

............................ /Гарын үсэг/ ............................ /Гарын үсэг/

Хаяг: Хаяг:

Утас: Утас: